Hjúskaparstaða : Ég bý í Hafnarfirði með unnusta mínum , Andrési sem er húsgagnasmiður og saman eigum við soninn Bjart Elías og köttinn Betúel . Saman höfum við verið að gera upp okkar fyrstu íbúð . Menntun : Ég er menntuð frá Design Academy Eindhoven og Listaháskóla Íslands með B.A. í vöruhönnun . Ég lauk Listnámsbraut í Iðnskóla Hafnarfjarðar og stúdentsprófi frá Flensborgarskólanum . Ég hef einnig lært uppstoppun á fuglum og ásamt því sótt námskeið í innanhússhönnun . Starf : Ég vinn sem sjálfstætt starfandi hönnuður og blaðakona og tek að mér allskyns ólík verkefni , m.a. að ráðgjöf við samfélagsmiðla og fjölmiðlaráðgjöf fyrir fyrirtæki og verslanir . Ásamt því held ég úti Svart á hvítu blogginu , sem er í dag mitt helsta starf og áhugamál . Fyrsta færslan birtist þann 29. október árið 2009 en bloggið stofnaði ég þegar ég var við nám í Hollandi í vöruhönnun . Í dag er Svart á hvítu mest lesna hönnunar - og heimilisblogg á Íslandi og fer lesendahópurinn stækkandi með hverjum deginum sem veitir mér mikla gleði . Stærsti lesendarhópurinn eru konur á aldrinum 18 - 44 ára og eiga þær það sameiginlegt að hafa áhuga á hönnun og fallegum heimilum . Árið 2014 hóf ég að selja auglýsingar á Svart á hvítu bloggið , en þær má sjá í hægri hliðarborða bloggsins . Best er að hafa samband á svartahvitu ( hjá ) trendnet.is fyrir frekari upplýsingar . Takk fyrir að lesa , ég kann mjög vel að meta allar heimsóknirnar , skilaboðin og kommentin sem ég fæ .